*Proiect*

**GUVERNUL REPUBLICII MOLDOVA**

**HOTĂRÎRE nr.\_\_\_**

**din “\_\_\_”\_\_\_\_\_\_\_\_\_\_\_\_\_\_\_\_\_ 2018**

**mun. Chişinău**

**cu privire la alocarea mijloacelor financiare**

În temeiul prevederilor art. 19 lit. g) şi art. 36 alin. (1) lit. b) din Legea finanțelor publice şi responsabilității bugetar-fiscale nr.181 din 25 iulie 2014 (Monitorul Oficial al Republicii Moldova, 2014, nr.223-230, art.519), cu modificările şi completările ulterioare, Guvernul **HOTĂRĂŞTE:**

1. Ministerul Finanțelor va aloca, din fondul de intervenție al Guvernului:

1) suma de 119474,7 mii leiInspectoratului General pentru Situaţii de Urgenţă al Ministerului Afacerilor Interne, pentru recuperarea cheltuielilor suportate pentru efectuarea misiunilor externe de repatriere a persoanelor rănite şi decedate în urma accidentelor rutiere produse în or. Kaluga, Federaţia Rusă la 04 august 2018 şi 28 ianuarie 2018 şi în or. Mateszalka, Ungaria la 01 aprilie 2018;

2) suma echivalentă în lei a 2400 euro Consiliului local al sat. Taraclia, raionul Căușeni, în vederea rambursării cheltuielilor suportate de către rude pentru repatrierea persoanei decedate, în urma prăbuşirii podului rutier în or. Genova, Italia la 14 august 2018.

1. Autoritățile publice nominalizate la pct.1, în calitate de beneficiari ai mijloacelor financiare alocate, vor perfecta, în modul stabilit, documentele necesare pentru recuperarea cheltuielilor în cauză.
2. Ministerul Finanţelor va finanța cheltuielile menționate în prezenta hotărâre pe măsura prezentării documentelor confirmative.
3. Prezenta hotărâre intră în vigoare la data publicării.

### Prim-ministru Pavel FILIP

**Contrasemnează:**

Ministrul afacerilor interne **Alexandru JIZDAN**

Ministrul finanțelor **Octavian Armaşu**